नोटबंदी के फैसले से साबित इतना भर हुआ कि नरेंद्र मोदी ने चक्रवर्ती सम्राट बनने के चक्कर में एक अश्वमेघ यज्ञ कर डाला है जिस में हर एक को आहुति डालनी अनिवार्य हो गई है और वाकई देशभर के लोग अभी तक यज्ञशालाओं यानी बैंकों के चक्कर काट रहे हैं. बैंकर्स के चेहरों पर पंडेपुरोहितों जैसा गर्व है और राजा का खजाना भर रहा है. भंडारे के भोजन की तरह प्रजा को पेट भरने लायक परोसने की व्यवस्था कर दी गई है जिस से कोई विरोध न हो और जनाक्रोश न फैले.